интегрална схема и дискретни пасивни компоненти, такива като кондензатори и съпротивления;
 б)
 под „smart карти“ се разбират картите, които съдържат потопени в масата една или повече интегрални схеми (микропроцесор, памет с произволен достъп (RAM) или памет само за четене (ROM)) под формата на чипове. Тези карти могат да бъдат снабдени с контакти, с магнитна писта или с вградена антена, но несъдържащи други схемни пасивни или активни елементи.
 7.
 По смисъла на No 8524„модули за визуализация с плосък екран“ се отнася за устройствата или апаратите за визуализиране на информация, снабдени най-малкото с екран, които са предназначени за вграждане в изделия от други позиции, преди да бъдат използвани. По форма екраните за модули за визуализация с плосък екран може да бъдат плоски, с кривина, гъвкави, сгъваеми или разтегливи, но не само. Модулите за визуализация с плосък екран може да включват допълнителни елементи, сред които необходимите за получаване на видеосигнали и за разпределяне на тези сигнали към пиксели върху екрана. No 8524 обаче не включва модулите за визуализация, които са снабдени с компоненти за преобразуване на видеосигнали (напр. ИС за преобразуване на разделителната способност, ИС за декодиране или процесор за приложения) или са придобили до друг начин естеството на стоки от други позиции.
 При класирането на модулите за визуализация с плосък екран, описани в настоящата забележка, No 8524 има предимство пред всички други позиции от номенклатурата.
 8.
 По смисъла на No 8534 като „печатни платки“ се считат платките, получени чрез формиране върху изолационна подложка по какъвто и да е метод на отпечатване (например чрез плитко щамповане, чрез галванично покритие, разяждане чрез киселина (ецване)) или чрез технологията за схеми, наречени „слоести“ на проводникови елементи, контакти или други печатни елементи (например индуктивни бобини, съпротивления, кондензатори) самостоятелни или свързани помежду си в съответствие с първоначално установената схема, с изключение на елементите, които могат да произвеждат, да изправят, да модулират или да усилват електрически сигнал (например полупроводникови прибори).
 Изразът „печатни платки“ не се отнася за платките, комбинирани с елементи, различни от тези, получени по време на печатния процес, нито за дискретните съпротивления, кондензатори или индуктивности. Обаче, печатните платки могат да бъдат снабдени с непечатни свързващи елементи.
 Тънкослойните или дебелослойните платки, включващи в себе си пасивни и активни елементи, получени по време на същия технологичен процес, са включени в No 8542.
 9.
 За целите на No 8536 под „конектори за оптични влакна, за снопове от оптични влакна или за кабели от оптични влакна“, се разбират конекторите, които служат само за механично напасване на краищата на оптичните влакна в системи с цифрови линии. Те не изпълняват никаква друга функция, такива като усилване, регенериране или модификация на сигнала.
 10.
 No 8537 не включва безжичните устройства с инфрачервени лъчи за дистанционно управление на телевизионни приемници и други електрически апарати (No 8543).
 11.
 По смисъла на No 8539 изразът „светодиодни (LED) светлинни източници“ включва:
 а)
 „светодиодните (LED) модули“, които са електрически светлинни източници, използващи светодиоди (LED), свързани в електрически вериги и съдържащи допълнителни елементи — електрически, механични, термични или оптични. Те съдържат също така дискретни активни елементи, дискретни пасивни елементи или изделия